CELEX: 32017R1136
Language: hr
Date: 2017-06-14 00:00:00
Title: Provedbena uredba Komisije (EU) 2017/1136 оd 14. lipnja 2017. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Emmental de Savoie (ZOZP))

27.6.2017   
            
            
               HR
            
            
               Službeni list Europske unije
            
            
               L 164/52
            
         PROVEDBENA UREDBA KOMISIJE (EU) 2017/1136
   оd 14. lipnja 2017.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Emmental de Savoie (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:
   
               (1)
            
            
               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku zemljopisnog podrijetla „Emmental de Savoie”, registriranu u skladu s Uredbom Komisije (EZ) br. 1107/96 (2).
            
         
               (2)
            
            
               Dopisom od 23. studenoga 2015. francuska su tijela obavijestila Komisiju da je na temelju članka 15. stavka 4. Uredbe (EU) br. 1151/2012 za gospodarski subjekt sa sjedištem na njihovu području koji ispunjava uvjete iz tog članka odobreno prijelazno razdoblje sa završetkom 31. prosinca 2017. u skladu s Odlukom od 29. listopada 2015. o zaštićenoj oznaci zemljopisnog podrijetla „Emmental de Savoie” objavljenom 7. studenoga 2015. u Službenom listu Francuske Republike. Tijekom nacionalnog postupka prigovora taj je gospodarski subjekt koji je „Emmental de Savoie” kontinuirano zakonito stavljali na tržište najmanje pet godina prije podnošenja zahtjeva, podnio prigovor u pogledu najmanjeg udjela zelenog vlaknastog krmiva od 50 % osnovnog obroka mliječnih krava najmanje 150 dana u godini uz napomenu da mu je potrebno više vremena da svoje poljoprivredno gospodarstvo tome prilagodi. Predmetni operater jest GAEC Le Seysselan, Vallod, 74910 SEYSSEL.
            
         
               (3)
            
            
               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).
            
         
               (4)
            
            
               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,
            
         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Emmental de Savoie” (ZOZP).
   Članak 2.
   Zaštita dodijeljena na temelju članka 1. odnosi se na prijelazno razdoblje koje je na temelju Odluke od 29. listopada 2015. o zaštićenoj oznaci zemljopisnog podrijetla „Picodon” objavljene 7. studenoga 2015. u Službenom listu Francuske Republike u skladu s člankom 15. stavkom 4. Uredbe (EU) br. 1151/2012 Francuska odobrila gospodarskom subjektu koji ispunjuje uvjete iz tog članka.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. lipnja 2017.
      
         
            Za Komisiju,
         
         
            u ime predsjednika,
         
         Phil HOGAN
         
            Član Komisije
         
      
   
   
      (1)  SL L 343, 14.12.2012., str. 1.
   
   
      (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).
   
      (3)  SL C 64, 28.2.2017., str. 8.